
	Ismeretanyag leírása

	A tantárgy oktatási célja a Hulladékgazdálkodás legújabb trendjeinek és technológiáinak bemutatása. A hulladékok besorolásához szükséges ismeretek, a hulladékok fajtái, a hulladékok főbb jellemzőinek vizsgálata, ezek meghatározási módszerei. A hulladékok környezeti hatásainak csökkentése, jogszabályokban megfogalmazott mértékűre történő csökkentésének módszerei, technológiái. A tárgy bemutatja a hulladékok ártalmatlanításának technológiai lehetőségeit, a hulladékok lerakással történő ártalmatlanításának technológiai követelményeit. Bemutatásra kerülnek az anyagában történő hasznosítás módszerei, előkészítő lépései. A hulladékok lerakással történő ártalmatlaníthatóságához szükséges követelmények, technológiai módszerek, különös tekintettel a beágyazás lehetőségeire kerülnek bemutatásra. A tananyag részét képezi az azbeszttartalmú hulladékok kezelésének, ártalmatlanításának lehetőséges megoldásai és az ehhez szükséges előkészítési technológiák bemutatása is.    

	A tárgy részletes leírása, ütemezés

	
	Előadások és gyakorlatok témakörei

	1. 
	A hulladékok besorolásához szükséges ismeretek, a hulladékok fajtái, a hulladékok főbb jellemzőinek vizsgálata, ezek meghatározási módszerei.

	2.
	A hulladékok környezeti hatásainak csökkentésére, jogszabályokban megfogalmazott mértékűre történő csökkentésének módszerei, technológiái. A hulladékok ártalmatlanításának technológiai lehetőségei, a hulladékok lerakással történő ártalmatlanításának technológiai követelményei.

	3.
	Az anyagában történő hasznosítás módszerei, előkészítő lépései. A hulladékok lerakással történő ártalmatlaníthatóságához szükséges követelmények, technológiai módszerek, különös tekintettel a beágyazás lehetőségeire

	4.
	Zárthelyi dolgozat. Azbeszttartalmú hulladékok tárolása, szállítása, ártalmatlanítása.

	Félévközi követelmények

	Foglalkozásokon való részvétel:
Az előadások online (Teams felületen órarendi időpontban) a gyakorlatok személyes jelenléttel lesznek megtartva. Ezeken a jelenlét kötelező. A megengedhető hiányzás mértékét a HKR rögzíti.  

	Zárthelyik, jegyzőkönyvek, beszámolók stb.
Írásbeli zárthelyi dolgozat. Sikeres teljesítés feltétele a megszerezhető pontok minimum 50%-a. Sikertelen zárthelyi esetén a hallgatónak egy pót-zárthelyi megírására van lehetősége. Amennyiben a pót zh. is eredménytelen, a HKR-ben foglaltak szerint nyílik lehetőség a javításra.

	Évközi jegy meghatározása:
Írásbeli zárthelyi dolgozat, mely elméleti kifejtős kérdéseket (kis esszé), feleletválasztós tesztet tartalmaz. Elérhető maximális pontszám 100 pont: 
0-49 pont: elégtelen; 50-65 pont elégséges; 66-79 pont közepes; 80-91 pont jó; 92-100 pont jeles.

	Az elsajátítandó szakmai kompetenciák

	Ismeri a környezetvédelmi szakterület műveléséhez szükséges általános és specifikus matematikai, természet– és társadalomtudományi elveket, szabályokat, összefüggéseket.
Képes víz-, talaj-, levegő-, sugár- és zajvédelmi, valamint hulladékkezelési és feldolgozási feladatok javaslat szintű megoldására, döntés előkészítésben való részvételre, hatósági ellenőrzésre és e technológiák üzemeltetésében részt venni.
Képes környezetvédelmi megbízotti feladatok ellátására.
Együttműködik a környezetvédelemmel foglalkozó társadalmi szervezetekkel, de vitaképes az optimális megoldások kidolgozása érdekében.
Nyitott a szakmájához kapcsolódó, de más területen tevékenykedő szakemberekkel való szakmai együttműködésre.
Törekszik arra, hogy önképzéssel a tudását folyamatos fejlessze és világról szerzett tudását frissen tartsa.
Átfogóan ismeri a környezeti elemek és rendszerek alapvető jellemzőit, összefüggéseit és az azokra ható környezetkárosító anyagokat.
Ismeri a főbb környezetvédelmi célú technológiákat, a technológiához kapcsolható berendezéseket, műtárgyakat és azok működését, üzemeltetését.
Képes a környezeti elemek és rendszerek korszerű mérőeszközökkel történő mennyiségi és minőségi jellemzőinek alapfokú vizsgálatára, mérési tervek összeállítására, azok kivitelezésére és az adatok értékelésére.
Képes feltárni az alkalmazott technológiák hiányosságait, a folyamatok kockázatait és kezdeményezi az ezeket csökkentő intézkedések megtételét.
Szervezett továbbképzésen való részvétellel a környezetvédelem területén tudását folyamatosan tovább fejleszti.  

